شەفەق نیوز/ 'ئاخێک بۆ نیشتمان' بەرهەمگ نوو لاوک و حەیرانە و هونەرمەنەیل هەرچوار پارچەی کوردستان لەناوی بەشدارن و بڕیارە ساڵ ئایندە بڵاوبکریرێد.
کاروان حەمید حەلاق میوزیکژەن و گۆرانیچڕ  کورد، وە میدیایلە راگەیان؛ ئەو لە باشووری کوردستان وە ژەنین میوزیک و وچڕین حەیران و لاوک، وەگەرد هونەرمەنەیل باکوور، خوەرهەڵات و رۆژئاڤای کوردستان بەشداربۊیە، و کار ئەرا بەرهەمیگ میوزیکی وەناو 'ئاخێک بۆ نیشتمان' کردنە، و بڕیارە ساڵ ئایندە وەشیوەی ڤیدیۆکلیپ بڵاوبکریەێد.
باس  ئەوەیشکرد، بەرهەمەگە لە ستۆدیۆ تۆمارکریاگە و بافڵ سەرهەنگ کار وێنەگترن و دەرهێنان ئەرا ڤیدیۆکلیپەگە کەێد. وتیش "وەگەرد چوار ژەنیار  توانادار کار ئەرا سارێژکردن ئازارەیل هەر چوار پارچەی کوردستان کردنە".
